cyanic-selkie/wikianc huggingface dataset:
10/80
Tietoa kappaleista
Myös Remu Aaltosen vanhojen tuttujen, Harri Merilahden ja Afa Kiviharjun tarjoamia sävellyksiä päätettiin ottaa mukaan. ”Skin and Bone” -kappaleen Merilahti sävelsi linja-autossa matkalla Vaasankadulta Pohjois-Haagan harjoitustilaan. ”Skin and Bone” otettiin mukaan sellaisenaan, mutta Kiviharjun säveltämä ”Bye Bye Bye” päätyi Remu Aaltosen nimiin. Aaltonen on muistellut, että hän olisi ostanut kappaleen Kiviharjulta, ja siksi se olisi merkitty hänen säveltämäkseen. Albumin ainoa varsinainen lainakappale on alkujaan tyttöyhtye The Butterfliesin vuonna 1964 levyttämä ”Goodnight Baby”, joka löydettiin The Searchersin levyltä. Hurriganesin version laulaa basisti Cisse Häkkinen.
Kansitaide
Albumin kansikuvan suunnitteli nimimerkki Raz. Kuvassa on piirretty, vatsallaan makaava pin-up-tyttö, joka leikattiin 1950-luvun miestenlehden, Kallen, numero 10/53 kannesta. Kyseinen lehti ilmestyi vuosina 1950–1956, eikä sillä ole tekemistä myöhemmin julkaistun samannimisen pornolehden kanssa. Taustalla on Henrik Schüttin ottama kuva yhtyeestä. Remu Aaltonen pitelee käsissään baritonisaksofonia. Sessiossa otettiin myös vaihtoehtoinen kuva, jossa yhtyeen edessä on potkuhousuissaan Albert Järvisen poika Silas Järvinen. Tätä kuvaa ei kuitenkaan käytetty.
Listasijoitukset
Myöhemmät ajankohdat
Miller
Miller on muun muassa seuraavien henkilöiden sukunimi:
Induktanssi
Induktanssin mittaaminen
Kelan induktanssi voidaan määrittää myös rakentamalla resonanssipiiri tunnetun kapasitanssin kanssa. Induktanssi voidaan laskea piirin kapasitanssin ja resonanssitaajuuden perusteella.
Bait
Historia
Mongolit valloittivat Dalin kuningaskunnan vuonna 1253 ja alueelle asettui mongolisotilaita, jotka sekoittuivat paikallisiin. Han-kiinalainen Ming-dynastia ajoi mongolit alueelta vuonna 1368 ja myös he asuttivat sotilaita alueelle. Tästä lähti liikkeelle edelleen jatkuva kiinalaisen kulttuurin omaksuminen. 1800-luvulla bait kapinoivat monien muiden vähemmistöjen tavoin Qing-dynastiaa vastaan. Vuonna 1874 Du Wenxiu -niminen hui-kiinalainen päällikkö johti paikallisia naxeja, jingpoja, daita ja baita saavuttaen osittaista menestystä tullen lopulta kuitenkin kukistetuksi 18 vuotta myöhemmin.
Boris Sederholm
Sederholmin vanhemmat olivat Venäjän Mustanmeren laivaston mekaanisissa insinöörijoukossa laivanrakennuksen vanhempana tarkastajana toiminut kapteeni Leonid Sederholm (1857–1900) ja Julia Lago (1867–1913). Boris Sederholm valmistui 1899 Nikolajevin kaupungin Aleksanterin klassisesta lukiosta. Hän hakeutui laivaston palvelukseen ja valmistui Pietarissa insinööriksi 1903. Sederholm komennettiin sitten Kronstadtin varuskuntaan, jossa hän työskenteli merimiinojen sytytysmekanismien parissa. Vuonna 1907 Sederholm piti Pietarin teknisen yhdistyksessä esitelmän magneettisulakkeen toiminnasta matalien miinakenttien asentamisessa ja sai keksinnölleen patentin ja rahapalkkion.
Sederholm päätyi lopulta Solovetskiin elokuussa 1925, vaikka neuvostohallitus oli jo antanut määräyksen hänen vapauttamisestaan. Hän vietti Solovetskissa kuusi viikkoa, kunnes pääsi vapaaksi jouluaattona 1925 ja saattoi vuoden 1925 lopulla matkustaa Suomeen. Vankeusajan koettelemukset olivat kuitenkin jättäneet häneen pysyvät jäljet. Sederholm julkaisi sittemmin kirjana kuvauksen vankeusajastaan. Teos I Tjekans klor: upplevelser i Sovjets fängelser ilmestyi käännettynä monille kielille, Suomen lisäksi useissa Euroopan maissa ja Yhdysvalloissa.
Neiti Brander
Neiti Brander valittiin helmikuussa 2019 Sarjakuva-Finlandia-ehdokkaaksi.
Vanja Milinković-Savić
Maajoukkueura
Milinković-Savić on edustanut Serbiaa monissa eri nuorten maajoukkueissa. Vuonna 2014 hän toimi alle 19-vuotiaissa Predrag Rajkovićin varamaalivahtina ikäluokan EM-kilpailuissa, joissa Serbia selvisi välieriin. Myös vuoden 2015 alle 20-vuotiaiden MM-kilpailuissa, joissa Serbia saavutti kultaa, Milinković-Savić toimi Rajkovićin varamaalivahtina. Milinković-Savić voi edustaa aikuisten maajoukkuetasolla joko Serbiaa, synnyinmaataan Espanjaa tai isänsä synnyinmaata Bosniaa ja Hertsegovinaa.
Muuta
Milinković-Savić syntyi Espanjassa, jossa hänen isänsä, bosniahertsegovinalaissyntyinen Nikola Milinković pelasi tuolloin jalkapalloa. Myös Milinković-Savićin isoveli, Sergej Milinković-Savić on ammattilaisjalkapalloilija, joka edustaa italialaista SS Laziota ja on myös alle 20-vuotiaiden maailmanmestari.
Troikka
Ensimmäiset troikkakilpailut järjestettiin Moskovan kilpa-ajoradalla vuonna 1840. Troikka oli myös näytteillä Lontoossa vuoden 1911 maailmannäyttelyissä.
Damasus I
Damasus toimi aktiivisesti kirkon yhtenäisyyden puolesta areiolaisuutta vastaan ja järjesti kirkolliskokouksia, joissa tuomittiin myös apollinarismi ja makedonialaisuus harhaopeiksi. Hän saattoi osallistua myös itäisen kirkon Konstantinopolin kirkolliskokouksen järjestelyihin, mutta ainakin hän lähetti sinne edustajansa.
Niccolò Machiavelli
Niccolò di Bernardo dei Machiavelli (3. toukokuuta 1469 Firenze – 21. kesäkuuta 1527 Firenze) oli firenzeläinen renessanssin ajan filosofi ja valtiomies. Hänet muistetaan parhaiten teoksestaan Ruhtinas, jossa hän esittelee hallitsijan ihannemallinsa.
Tujiat
Historia
Tutkijat ovat kiistelleet tujioiden alkuperästä. Eri teorioiden mukaan he saapuivat nykyisille alueilleen Guizhousta tai Jiangxista, tai he olivat alueensa alkuperäisväestöä. Teorioista jälkimmäinen on nykyisin suosituin. Joka tapauksessa tujioiden jo asutettua alueen sinne saapui han-kiinalaista, miaoja ja mongoleja muuttajina, ja tujiat sekoittuivat näiden ryhmien kanssa. Varhaisimmat tunnetut muuttajat tulivat jo Chu-, Qin- ja Han-valtioiden aikana ennen ensimmäistä vuosituhatta. Sittemmin Ming- ja Qing-dynastiat pakkosiirsivät alueelle väestöä useaan otteeseen. Keskusvallan vahvempaan alaisuuteen alue ei kuitenkaan tullut ennen 1700-lukua. Koska tujiat olivat sekoittuneet melko pitkälti han-kiinalaisiin ja miaoihin, heitä ei alun perin tunnustettu omaksi etniseksi ryhmäkseen. Tämän statuksen he saivat vasta vuonna 1956. Seuraavan vuoden puolella perustettiin Xiangxin tujioiden ja miaojen autonominen prefektuuri. Sen lisäksi tujioille perustettiin myöhemmin autonomisia piirikuntia Hubeissa ja Sichuanissa.
Balsapuu
Käyttö ja ominaisuudet
Vanhastaan Etelä-Amerikan Tyynenmeren rannikon asukkaat ovat tehneet balsapuusta uppoamattomia kalastuslauttoja, minkä vuoksi eurooppalaiset valloittajat antoivat puulle nimeksi balsapuu (espanjan kielen lauttaa tarkoittavan sanan mukaan). Nämä lautat olivat Thor Heyerdahlin balsapuusta rakennetun Kon-tiki-aluksen esikuvia. Balsapuuta käytetään nykyään paljon pakkausmateriaalina keveytensä ja lämmöneristävyytensä vuoksi. Se on myös lentokoneiden, lennokkien ja eräiden uistimien rakennusaine. Muun muassa isobritannialaisen, toisen maailmansodan aikaisen, De Havilland Mosquito -hävittäjäpommikoneen rakennusmateriaalina on käytetty balsapuuta. Balsapuusta voidaan valmistaa myös erittäin hyvälaatuista paperia sen pitkien kuitujen ansiosta.
Rynnäkkökivääri
Yksittäislaukauksia ampuvia täysitehoisia kivääreitä käytetään nykyisin erikoistehtävissä ja tukiaseina pistemäisiä kohteita vastaan.
Raumanmeren koulusurmat
Tapahtumat
Ampuja pakeni paikalta mutta jäi kiinni eräästä metsiköstä läheltä Hankkilan kylää Eurajoella samana päivänä noin kello 17. Poliisin mukaan tekijä oli varustautunut pakomatkaansa varten makuupussilla ja kahdella polkupyörällä, mutta ei ollut suunnitellut pakoreittiä eikä pitkäaikaista piileskelyä. Ampujan etsintää vaikeutti se, että koulun muut oppilaat oli päästetty koteihinsa ennen hänen kiinnijäämistään ja epäillyn tuntomerkkeihin sopivia koululaisia liikkui eri puolilla kaupunkia.
Oikeuskäsittely
Ampujan alaikäisyyden vuoksi juttu käsiteltiin oikeudessa suljetuin ovin. Rauman raastuvanoikeus antoi päätöksensä asiasta helmikuun lopulla 1990. Koska tekijä oli alle 15-vuotias, hän ei joutunut rikosoikeudelliseen vastuuseen teoistaan. Hänet tuomittiin kuitenkin maksamaan yhteensä 112 000 markkaa vahingonkorvauksia uhrien perheille ja kahdelle ampumisesta selvinneelle oppilaalle sekä 20 000 markkaa oikeudenkäyntikuluja. Teko katsottiin suunnitelmalliseksi, koska ampuja oli kertonut kuulusteluissa suunnitelleensa ammutuiksi tulleiden luokkatoveriensa surmaamista jo vuotta aiemmin, minkä lisäksi hän oli etukäteen suunnitellut pakoreittinsä. Mielentilatutkimuksen mukaan ampuja oli toiminut ”psyykkisessä häiriötilassa”.
Rynnäkkökivääri
Historia
Saksassa oli yritetty kehittää yksittäiselle jalkaväen taistelijalle sopivaa, myös sarjatulta ampuvaa asetta aina ensimmäisestä maailmansodasta lähtien. Toisen maailmansodan aikana Saksassa havaittiin, että tavanomainen kivääri oli tarpeettoman tehokas eri olosuhteissa. Samalla ase oli kömpelö ja tehon hyödyntämiseksi pitkän matkan tarkassa ammunnassa olisi vaadittu runsaasti harjoitusta, jos maali olisi havaittavissa.
Toisen maailmansodan aikana Saksassa alkoi sarja kokeiluja, jotka tuottivat useita erikaliiperisia ja -mallisia aseita. Näitä testattiin kenttäolosuhteissa Neuvostoliiton vastaisella rintamalla. Parhaaksi osoittautuneen Haenelin MKb 42 H:n pohjalta kehitettiin 7,92 x 33 mm -kaliiperinen Sturmgewehr (StG) 44 -kivääri, joka otettiin välittömästi tuotantoon. Nimen sille antoi Adolf Hitler. Sitä valmistettiin vuoden 1945 toukokuuhun mennessä arviolta 420 000−440 000 kappaletta.
Neuvostoliitossa tehdyn kehitystyön tulos oli sodan jälkeen vuonna 1947 esitelty, pääsuunnittelijansa Mihail Kalašnikovin mukaan nimetty AK-47 (Avtomat Kalašnikova obraztsa 1947 goda). Sen suunnitteluryhmä oli kollektiivi, jota johtivat Kalašnikov ja insinööri Aleksandr Zaitsev.
Sting (showpainija)
Huhtikuussa 2016 Borden liittyi WWE:n Hall of Fame-listaan. Samalla Borden ilmoitti lopettavansa painiuransa.
Euripides
Kadonneet näytelmät
Euripideen vain katkelmina säilyneitä tai kokonaan kadonneita näytelmiä ovat:
Chris Squire
Musiikkiin varhaisiällä
Chris Squire syntyi Pohjois-Lontoossa Queensburyn lähiössä ja vietti lapsuutensa Kingsbury-nimisellä alueella. Musiikkiin hän tutustui kuusivuotiaasta laulaessaan St.Andrewin kirkkokuorossa. Tätä kuoroa johti Barry Rose, joka oli myös kirkkourkuri. Hän oli varhainen esikuva, ja Squire kutsuikin hänet soittamaan Fish Out Of Water - sooloalbumille sen pilliurkuosuudet.
Serafina Wuolijoki
Serafina Wuolijoki on Niskavuoren Loviisan esikuva, hänen miniänsä oli Niskavuori-näytelmien luoja Hella Wuolijoki. Loviisan tavoin Serafina Wuolijoki oli päättäväinen mutta oikeudenmukainen. Häntä on luonnehdittu ”Hämeen herttuattareksi”.
Termohaliinikierto
Valtamerissä on yleensä lämmintä, suolaista vettä lähellä pintaa ja sen alla kylmempää ja vähäsuolaisempaa vettä. Nämä eivät normaalisti sekoitu keskenään. On kuitenkin alueita, joissa suhteellisen viileän pintaveden suolapitoisuus kasvaa, kun siitä poistuu suolatonta vettä haihtumisen tai merijään muodostumisen takia. Tällaisilla seuduilla, jotka ovat lähellä maapallon napa-alueita, pintavedestä voi tulla niin tiheää että se valuu pohjaan. Pohjaan tunkeutuva vesi saa aikaan vaakasuuntaisen virtauksen joka jatkuu, kunnes saavuttaa alueita, joissa se pääsee kumpuamaan pintaan. Aiemmin ajateltiin että nousualueet sijaitsevat lähellä päiväntasaajaa Tyynessämeressä ja Intian valtameressä. Havainnot eivät kuitenkaan tue tätä käsitystä. Nykyisin ajatellaan että nousua tapahtuu vähitellen laajoilla alueilla, luultavasti pääosin Etelämannerta kiertävän merivirran yhteydessä mahdollisesti tuulen aiheuttamien virtausten tukemana.
Termohaliinikierto on hidas kiertoliike, jota on vaikea erottaa valtamerten yleisestä kiertoliikkeestä. Siksi sen mittaaminen tai tarkka mallintaminen on vaikeaa. Laskeva liike on helpompi havaita, Pohjois-Atlantilla ja Etelämerellä näkyy miten kylmä vesi painuu lämpimämmän veden seassa syvyyksiin. Nousuliikkeen piirteitä on vaikeampi havaita, ja suuri osa termohaliinikiertoon liittyvästä epävarmuudesta tulee siitä, että ei tarkkaan tiedetä, missä vesi nousee ylöspäin ja miten se palaa laskualueille.
EUREF-FIN
Erot KKJ:n suhteen
Koska KKJ on osin vääristynyt, täysin tarkkaa muunnosta vertauskehysten välillä ei ole. Tarkkojen muunnoskaavojen virhe on enimmillään 10 senttimetrin suuruusluokkaa.
Punainen viiva (politiikka)
Vuonna 1906 säädetyn Suomen Suuriruhtinaanmaan Vaalilain 45 §:n mukaan: ”Jos valitsija tahtoo antaa äänensä jonkun valitsijayhdistyksen ehdokaslistan hyväksi, joka on otettu vaalilippuun, merkitköön tämän listan punaisella viivalla.” Vaalilain valmistellut Hermansonin komitea oli päätynyt punaiseen väriin sen erottuvuuden vuoksi, mikä helpottaisi ääntenlaskentaa. Komiteaan kuulunut Emil Schybergson oli pitänyt myös punaiseen väriin liittyvää poliittista symboliikkaa yhteensopivana eduskuntauudistuksen radikaaliuden kanssa. Määräys punaisen värin käytöstä poistui laista vuonna 1935.
TsSKA Sofia
TsSKA on voittanut Bulgarian mestaruuden ennätykselliset 31 kertaa, ja Bulgarian Cupin 13 kertaa. Se on myös kansainvälisesti menestynein bulgarialaisjoukkue.
Hevossaari
Hevossaari on yleinen suomenkielinen paikannimi:
Curtiss P-40
Historia
Uudempiin malleihin lisättiin aseistusta: P-40B sai lisäkonekiväärit siipiin (.30 USA, .303 UK) ja itsetiivistyvän polttoainetankin. P-40C:hen lisättiin edelleen kaksi tykkiä, mutta lisämassa heikensi suorituskykyä.
Gregor Schlierenzauer
Juniori-ikäisenä
Schlierenzauer osallistui nuorten maailmanmestaruuskilpailuihin jo Rovaniemellä 2005, jolloin hän oli henkilökohtaisen kilpailun 20:s ja joukkuekilpailun neljäs. Schlierenzauer alkoi kilpailla ammattimaisesti kaudella 2005–2006 FIS Cupissa ja Continental Cupissa, kun hän oli vain 15-vuotias. Helmikuussa 2006 Schlierenzauer voitti nuorten maailmanmestaruuden henkilökohtaisessa kilpailussa sekä joukkuekilpailussa Kranjissa, Sloveniassa, minkä jälkeen hänet kutsuttiin Itävallan maajoukkueeseen. Hän debytoi 12. maaliskuuta 2006 mäkihypyn maailmancupissa Holmenkollenilla ja sijoittui 24:nneksi.
Emma (romaani)
Elokuvasovitukset
Emma on kuvattu moneen otteeseen, ja tunnetuimpiin niistä kuuluu vuonna 1996 ensi-iltansa saanut Emma, jossa Gwyneth Paltrow näyttelee Emma Woodhousen roolin. Myös vuonna 1995 kuvattu nuortenelokuva Clueless perustuu löyhästi Emmaan. Siinä pääosaa esittää Alicia Silverstone.
Gregor Schlierenzauer
Olympiatalvi (2009–2010)
Vancouverin olympialaisissa Schlierenzauer voitti pronssia sekä normaalimäen että suurmäen kilpailussa kisat voittaneen Simon Ammannin ja toiseksi tulleen Adam Małyszin jälkeen. Joukkuekilpailussa Schlierenzauer oli mukana Itävallan kultaa voittaneessa joukkueessa. Olympialaisten jälkeen Schlierenzauer sijoittui Nordic Tournamentilla neljänneksi. Hän oli Lahdessa neljäs, Kuopiossa 11:s, Lillehammerissa toinen, sekä Oslossa 12:s. Maailmancupin kokonaiskilpailussa hän sijoittui toiseksi Ammannin jälkeen. Lentomäen maailmanmestaruuskilpailuissa Planicassa Schlierenzauer voitti joukkuekilpailussa kultaa ja sijoittui henkilökohtaisessa kilpailussa hopealle.
Kausi 2010–2011
Oslon MM-kilpailuissa 2011 hän voitti suurmäen maailmanmestaruuden 0,3 pisteen erolla Thomas Morgensterniin. Hän kuului myös Itävallan kultajoukkueeseen sekä normaalimäen että suurmäen joukkuekilpailussa ja oli kahdeksas normaalimäen henkilökohtaisessa kilpailussa. MM-kilpailuiden jälkeen Schlierenzauer oli mukana Itävallan joukkueessa, joka voitti Lahden joukkuekilpailun. Lahden henkilökohtaisessa kilpailussa hän oli kahdeksas. Kauden lopussa hän voitti vielä Planican lentomäen ensimmäisen osakilpailun. Maailmancupin kokonaiskilpailussa Schlierenzauer oli yhdeksäs.
Kausi 2015–2016
Schlierenzauer pääsi kauden aikana maailmancupin pisteille vain neljässä kilpailussa. Hän lopetti kautensa jo tammikuussa. Maaliskuussa hän loukkasi polvensa hiihtoreissullaan Kanadassa ja hänen polvensa jouduttiin leikkaamaan.
Thomas Gage (dominikaani)
Kotimaahansa Englantiin palattuaan Gage kääntyi fanaattiseksi protestantiksi
Gagen antaman todistuksen perusteella hänen entinen koulutoverinsa, Isä Thomas Holland, hirtettiin joulukuussa 1642. Katolilaisuus sai kaksi muutakin marttyyria Gagen toiminnan vuoksi. Isä Arthur Bell, fransiskaani, tuomittiin kuolemaan 1643 syyllistyttyään Gagen omien sukulaisten luona paavilliseen toimintaan. Jesuiitta Peter Wright, joka oli Thomasin veljen Georgen hyvä ystävä, menetti henkensä 1651, koska oli toimittanut messun.
Gagen kirje Sir Thomas Fairfaxille, Englannin ja Walesin sotavoimien komentajalle
Englantiin palattuaan Gage osoittaa kirjeen Sir Thomas Fairfaxille, Cameronin lordille, Englannin ja Walesin sotavoimien komentajalle:
Satiini
Satiinikankaan kiilto johtuu kankaan pinnassa olevista loimi- tai kudelankajuoksuista, jotka heijastavat valoa. Satiinista puhuttaessa tarkoitetaan usein kiiltävää, juhlapuvuissa käytettävää polyesterikangasta tai silkkikangasta. Satiinikangas voi kuitenkin olla mitä tahansa materiaalia, sillä nimityksen perusteena on kankaan rakenne, ei materiaali.
Satiini keksittiin keskiajalla Kiinassa, jossa sitä tehtiin yksinomaan silkistä. Satiinia tuotiin Eurooppaan Silkkitietä pitkin Quanzhoun kaupungista, jonka silloinen arabiankielinen nimi oli Zaitun, josta nimi "satiini" juontaa juurensa.
Lentäminen
Liitäminen
Liitolennossa lintu säätelee liitonopeuttaan muuttamalla painopistettään sekä siipiensä muotoa ja kallistuskulmaa. Linnut osaavat hyödyntää kohoavia ilmavirtauksia, jolloin niiden ei tarvitse iskeä siivillään säilyttääkseen korkeutensa. Siiveniskulennossa lintu lyö siivillään ja tuottaa näin sekä eteenpäin vievän työntövoiman että nostovoimaan tarvittavan ilmavirran siipiprofiilinsa kautta. Työntövoima syntyy suurimmaksi osaksi alaslyönnissä, joka suuntautuu myös vähän eteenpäin. Ylöslyönnin aikana lintu liikkuu eteenpäin ja kyynärsiipi tuottaa nostovoimaa samalla kun käsisiipi taittuu ilmanvastuksen vähentämiseksi. Siiveniskulentäminen kuluttaa hyvin paljon energiaa, joten linnut pyrkivät usein välttämään sitä. Lintu lentää usein yhdistelemällä siiveniskulentoa ja liitolentoa. Lentotavat ovat eri lajeille tyypillisiä. Pienet linnut lentävät usein voimakkaasti aaltoillen vaihdellen voimakkaita siiveniskusarjoja ja suljetuin siivin liukumista.
Ruhtinas (kirja)
Machiavellin ohjeet hallitsijalle
Ulkopolitiikassa Machiavelli piti tärkeänä, että ruhtinas ei liittoudu itseään voimakkaampien valtioiden kanssa, koska piti väistämättömänä näiden ikeen alle joutumista. Lisäksi hänen mielestään ei naapurivaltioiden sodissa saanut jäädä koskaan puolueettomaksi, koska hävinnyt valtio kantaisi kaunaa, kun ei saanut ruhtinaan apua ja voittanut pitäisi ruhtinasta heikkona.
Marianne Ihalainen
Maajoukkueessa Ihalainen pelasi viisi kertaa MM- ja EM-kisoissa sekä edusti Suomea Naganon olympialaisissa. Mitaleita kertyi neljä EM-kultaa, 5 MM-pronssia, sekä olympia- että EM-pronssi. Yhteensä arvokisapelejä Ihalaiselle kertyi 116 pisteillä 73+64.
Latinalaiset aakkoset
Historia
Alkuperäisessä muodossaan aakkosto poikkesi jonkin verran nykyisestä.
Avantgarde
Avantgarde yhdistetään joskus katutaiteeseen, esimerkiksi graffiteihin, tai mihin tahansa sovinnaisia rajoja rikkovaan liikkeeseen. Avantgarde ei ole mikään yksittäinen taidesuuntaus kuten surrealismi tai kubismi, sillä käsitteen merkitys muuttuu jatkuvasti ajan kuluessa. Aikoinaan hyvinkin avantgardistinen taideteos, esimerkiksi Marcel Duchamp’n Suihkulähde (1917) tuskin olisi nykyään avantgardea.
Avantgardismi ja sen kritiikki
Avantgarde on ilmiönä toistunut ja jatkunut länsimaisessa taiteessa 1800-luvulta alkaen niin monena eri aikana ja niin monessa yhteydessä, että voidaan puhua avantgardismista. Newyorkilainen taidekriitikko Robert Hughes arvostelee kirjassaan The Shock of the New (Uuden šokki) avantgardea väittämällä sen olevan eräs taidekritiikin suosituimmista kliseistä ja ”epäsana”.
Avantgarden käsitteen romahdus tapahtui 1970-luvulla, kun ajatus yhteiskunnan uudistamisesta kulttuurisilla haasteilla oli vallinnut jo yli sadan vuoden ajan. Modernistinen eetos ei ollut enää taidehistorian sivuaihe, vaan Robert Hughesin mukaan siitä oli tullut teollisuutta satoine yhteyksineen museoihin, taidemarkkinoihin ja elävien taiteilijoiden toimintoihin.
Avantgarde tänään
Esimerkki nykytaiteen avantgardesta on vuonna 1999 toimintansa Englannissa aloittanut ja useisiin muihin maihin levinnyt taideliike stuckistit. He vastustavat muun muassa käsitetaidetta, installaatioita, postmodernismia sekä virallista brittiläistä taidejärjestelmää.
Vuoristorata
Historia
Yhdysvalloissa vuoristoradan edeltäjänä voidaan pitää Mauch Chunk -nimistä Summit Hillin kaivosten hiilivaunurataa Pennsylvaniassa. Sillä alettiin vuonna 1827 kuljettaa ihmisiä maksua vastaan huvittelumielessä. Vuosittaisen 35 000 vierailijan ansiosta siitä tuli Yhdysvaltojen toiseksi suosituin matkailukohde. Ensimmäinen silmukan eli inversion tekevä rata, jossa vaunut kulkivat kaksitoista metriä korkean silmukan läpi, rakennettiin Frascatin huvipuistoon Pariisissa vuonna 1846.
Pelitutkimuksen osa-alueet
Pelisuunnittelun tutkimus
Akateeminen pelitutkimus on keskittynyt lähinnä pelien ominaisuuksien ja niihin liittyvän suunnittelutiedon kuvaamiseen. 2000-luvulla on kuitenkin pyritty formalisoimaan eli saattamaan tällaista tietämystä teoreettisesti systemaattiseen muotoon. Esimerkkeinä 2000-luvulla on tutkittu mm. pelien toistuvia muotoja pelisuunnittelumalleina ja yritetty luoda kehystä pelien kuvaamiseen, analysoimiseen ja tutkimiseen peliontologiaprojektin muodossa. Akateemisen maailman ulkopuolella on esim. Giant Bomb -sivusto kehittäny tietokantaa mm. peleissä esiintyvistä konsepteista. Tällainen tutkimus auttaa uusien pelikonseptien kehittämistä.
Kulttuurinen pelitutkimus
Tutkimuskenttä on heterogeeninen ja sen vuoksi myös käytettyjen tutkimusmenetelmien kirjo on suuri. Tutkimusmenetelminä käytetään niin määrällisiä ja laadullisia menetelmiä kuin perus- ja soveltavaa tutkimusta. Tutkimushankkeet ovat yleensä moni- tai poikkitieteellisiä. Tämän vuoksi joskus tutkimuksissa on vaikea sovittaa yhteen erilaisia näkemyseroja ja tutkimusmenetelmiä, mutta toisaalta tutkimus saattaa myös paljastaa yllättäviä tuloksia, koska on niin paljon eri näkemyksiä ja menetelmiä. Tutkimuspaikkana on yleensä yliopisto.
Tutkimustulosten pitää monesti palvella useampaa kuin yhtä tahoa esim. akateemista tiedeyhteisöä sekä peliteollisuutta samanaikaisesti. Tämän vuoksi on tyypillistä, että monitieteisissä tutkimusprojekteissa pyritään ymmärtämään ja selittämään pelaamiseen liittyviä kulttuurisia ilmiöitä ja merkityksiä laadullisten menetelmien avulla samalla, kun määrällisillä menetelmillä tuotetaan kovaa dataa ja nopeasti hyödynnettävää tietoa median ja loppukäyttäjän tarpeisiin.
Roolipelitutkimus
Roolipelitutkimus on yksi pelitutkimuksen erityisaloista. Sen tutkimuksessa ovat korostuneet yhtäläisyydet ja erot suhteessa tietokone- ja videopelien valtavirtaan. Roolipelitutkimuksessa on tärkeää erottaa roolipeli ja roolipelaaminen toisistaan. Ensimmäinen on sääntöjen ja pelivälineiden muodostama kokonaisuus ja jälkimmäinen toimintaa. Roolipelaaminen on ennen kaikkea asenne ja suhtaumistapa, jossa yritetään samaistua hahmoon ja eläytyä pelimaailmaan. Roolipelaaminen on erityistyyppistä pelaamista: selkeiden voittamiseen vaadittujen ehtojen puuttuminen ja syvällä pelissä oleva ja vaikutusvaltainen tuomari tekevät siitä hyvin erilaisen verrattuna muihin peleihin.
Vuoristorata
Turvallisuus
Suomessa on vuoristoradoilla sattunut kaksi kuolemaan johtanutta onnettomuutta. Molemmat ovat tapahtuneet Linnanmäellä. Vuonna 1953 kuoli radan kuljettaja ja vuonna 1985 kyydissä ollut poika.
Voitolla yöhön (televisiosarja)
Pistetaulukko
Kilpailijoita voi äänestää MTV3-kanavan verkkosivuilla tapahtuvassa yleisöäänestyksessä. Eniten ääniä saanut esitys saa neljä pistettä, toiseksi eniten ääniä saanut kolme pistettä ja niin edelleen.
Semifinaali ja finaali
Pumpasen lisäksi finaalissa kilpailivat Juuso Mäkilähde ja Jukka Rasila. Finaalin yleisöäänesyksen voitti Viivi, joka sai voiton myötä 20 000 euroa lahjoitettavaksi valitsemalleen hyväntekeväisyyskohteelle, Helsingin eläinsuojeluyhdistykselle.
Afrikan taistelut (ensimmäinen maailmansota)
Saksan Itä-Afrikan taistelut ensimmäisessä maailmansodassa
Kun Lettow-Vorbeck oli saarrettu siirtomaan eteläosaan, Smuts alkoi korvata joukkojaan afrikkalaisilla ja lähti tammikuussa 1917 Britanniaan liittyäkseen sotahallitukseen. Yritykset päättää Lettow-Vorbeckin vastarinta epäonnistuivat. Kenraali Reginald Hoskins hyökkäsi heinäkuussa 1917. Lettow-Vorbeckin joukot oli jaettu kolmeen ryhmään, joita kaksi pakeni, mutta Tafelin johtamat 5 000 miestä joutuivat antautumaan. Saksalaiset saivat sidottua suuria määriä brittijoukkoja. Mahiwan taistelussa lokakuussa 1917 he menettivät sata miestä ja britit 1 600.
Smallville (2. tuotantokausi)
Juoni
Kesäloman jälkeen Clarkille kehittyy uusi kyky, tulinen katse. Koulussa on uusi opettaja Desiree, johon Lex käy kuumana. Clark sytyttää uudella kyvyllään luokan tuleen. Lex astelee alttarille Desireen kanssa Clark on bestmaninaan. Desireellä ei ole puhtaita käsiä, kun hän usuttaa Lexin tämän ystäviä vastaan ja tappamaan Jonathanin. Tämän aikana Clark puolestaan viruu vankilassa.
Lexin lääkäri ajaa kolarin ja jättää yliajon uhrin virumaan pellolle. Pete löytää miehen ja samalla löytää myös avaruusaluksen. Clark tunnustaa Petelle salaisuutensa, mutta se ei ole Petelle mieluisa. Lexin ja Lionelin yhteiselo ei oikein suju. Lanalle on totuttelee uuteen elämäntilanteensa.
Nainen nimeltä Rachel Donely saapuu Smallvilleen ja väittää olevansa Clarkin biologinen äiti. Rachelilla oli ammoin suhde Lionel Luthoriin, ja synnytti tälle pojan Lucasin, josta hänet aikoinaan pakotettiin luopumaan. Rachel pitää Clarkia Lexin veljenä ja vaatii kaikkien kauhuksi DNA-testejä. Samalla paljastuu, että Kentin muka-käyttämä adoptiotoimisto on Lionelin omistama ja farmiperhe on miljonäärille palveluksen jos toisenkin velkaa. Clarkin ja Peten juoniessa geenihuijausta paljastuu, että Rachel on mielisairas. Se johtaa Lexin kidnappaamiseen. Clark pelastaa kaverinsa kerran, mutta samalla paljastuu suuri salaisuus: Lexillä on kuin onkin veli - ja tämä on elossa.
Lanan Nell-täti kertoo muuttavansa sulhasensa mukana Metropolikseen, mikä tietää muuttoa myös Lanalle. Tyttö ei tahdo jättää kavereitaan eikä Talonia vaan muuttaa yhteen Chloen ja tämän isän kanssa. Lex puolestaan tarvitsee kunnanisien apua. Maaherra Tate kiristää poikaa tukemaan häntä vaalikampanjassa, mutta Lex ei moiseen taivu. Clark ja hänen perheensä saavat päänvaivakseen tri Garnerin, joka on vanginnut Clarkin vanhan tutun Ryanin koekaniinikseen. Clarkin pelastusoperaatio epäonnistuu, jolloin lekuri ottaa Kentit silmätikukseen - Lexin uhkailuista huolimatta. Ryan on kuolemaisillaan, eikä edes Clark pysty auttamaan ystäväänsä.
Clark putoaa luolaan Lexcorpin rakennustyömaan lähellä ja tutustuu Kylaan ja hänen isoisäänsä Josephiin. Luolan seinällä on ennustus taivaasta pudonneesta olennosta, jolla on suuria voimia. Kyla uskoo Clarkin olevan tämä olento ja heistä tulee läheisiä. Susi hyökkää useasti ihmisen kimppuun ja Clark uskoo Josephin olevan ihmissusi. Kuitenkin Kyla paljastuu ihmissudeksi ja kuolee haavoihinsa hypätessään Lionelin ikkunasta ulos. Lex kiinnostuu luolasta. Henry Small vahvistaa Lanalle olevansa geneettisesti hänen isänsä.
Westheverin majakka
thumb|right|Westheverin majakka. Westheverin majakka on Eiderstedtin niemimaalla Schleswig-Holsteinin osavaltiossa, Saksassa, sijaitseva majakka. Majakan rakennukset aloitettiin vuonna 1906 ja se otettiin käyttöön 26. toukokuuta 1908. Majakka kohoaa 41 metrin korkeuteen ja sen valo loistaa 40 metrin korkeudessa. Majakka on alueen tunnetuimpia maamerkkejä ja se ilmestyi vuonna 2005 postimerkissä.
Sporting Gijón B
Sporting Gijón B on Espanjan pääsarjassa pelaavan Sporting Gijónin reservijoukkue. Joukkue pelaa kaudella 2021-2022 Espanjan viidenneksi korkeimmalla sarjatasolla Tercera División RFEFissa.
LaSexta
laSexta on espanjalainen televisiokanava, joka aloitti lähetyksensä keväällä 2006. Se on Espanjan kuudes valtakunnallinen televisiokanava, josta tulee myös sen nimi.
Kelly Craft
Kelly Knight Craft (s. 24. helmikuuta 1962 Lexington, Kentucky, Yhdysvallat) on yhdysvaltalainen diplomaatti. Hän toimi vuosina 2019–2021 Yhdysvaltojen YK-suurlähettiläänä.
Maakunta- ja soteuudistus
Sipilän hallituksen soten kaatuminen
Naistenpäivänä 8. maaliskuuta 2019 Sipilän hallituksen sote-uudistus kaatui, ja hallitus ilmoitti eroavansa. Juha Sipilä jatkoi kaatuneen hallituksen kokoonpanolla toimitusministeristönä.
Jälkipyykki
Iltalehden haastatteleman maakuntauudistuksen muutosjohtajan, hallintotieteiden tohtori Kari Hakarin mukaan koko uudistuksen valmisteluun kuluisi yli miljardi euroa. Pirkanmaan maakuntauudistuksen muutosjohtaja Jukka Alasentie arvioi hinnaksi noin kaksi miljardia euroa. Alasentien mukaan uudistuksen parissa työskenteli noin 15 000 henkilöä.
Hallituksen esitys 2017
Toukokuussa 2017 lainsäädäntö on eduskunnan sosiaali- ja terveysvaliokunnan valmistelevassa käsittelyssä, josta se etenee eduskunnan kahteen käsittelyyn lainvalmistelun vaiheiden mukaisesti. Valiokunta voi myös ehdottaa, että lakiehdotukset osittain tai kokonaan hylätään. Eduskunnan ensimmäisessä käsittelyssä lakiehdotus voi vielä muuttua, toisessa käsittelyssä lakiehdotus joko hyväksytään tai hylätään.
Kritiikki ja julkinen keskustelu
THL:n ylijohtaja Marina Erhola, Helsingin yliopiston professori Heikki Hiilamo ja Aalto-yliopiston tutkimusjohtaja Katariina Silander vaativat keväällä 2018, että sote-uudistusta ei enää pitkitettäisi, koska esitetty malli oli jo tarpeeksi hyvä.
Poliittisesti uudistuksen mallia ovat kritisoineet kaikki oppositiopuolueet eli SDP, vasemmistoliitto, vihreät, kristillisdemokraatit ja RKP. Kritiikki ei niinkään ole uudistusta, vaan sen toteutusmuotoa kohtaan. Puolueista vasemmistoliitto kerää nimiä hallitukselle osoitettuun vetoomukseen, joka siirtäisi uudistuksen kehittämisen eduskuntapuolueiden yhteiseen parlamentaariseen valmisteluun.
Riimu
Riimutyypit
Riimuja on lähinnä kahta eri tyyppiä, joiden nimitykset vaihtelevat. Riimua, jossa on solki sekä niskahihnassa että turpahihnassa, kutsutaan usein raviriimuksi tai jenkkiriimuksi. Tällaisen riimun on tarkoitus helpottaa hevosen valjastamista, koska riimun voi riisua myös vasta suitsimisen jälkeen. Ratsuriimussa ei ole solkea turpahihnassa vaan tämä hihna on umpinainen. Tällöin suitsittaessa joudutaan riimu ottamaan pois ennen suitsimista tai ainakin jättämään pelkästään niska- ja leukahihna hevosen kaulan ympäri. Monissa riimuissa on lisäksi kaulahihnassa avattava lukko, joka helpottaa riimun käyttöä.
Max Pacioretty
Max Pacioretty (s. 20. marraskuuta 1988 New Canaan, Connecticut, Yhdysvallat) on yhdysvaltalainen jääkiekkoilija, joka pelaa NHL-joukkue Washington Capitalsissa. Montreal Canadiens varasi hänet ensimmäisellä kierroksella 22. pelaajana NHL:n varaustilaisuudessa 2007. Montreal Canadiensissa Pacioretty pelasi vuosina 2008–2018 ja vuonna 2015 hänet valittiin joukkueen kapteeniksi. Jatkoaika.comin verkkolehden mukaan Paciorettyn vahvuuksiin kuuluu laukaus, luistelunopeus, läpiajot, taklaaminen, pelaaminen maalin edessä sekä kookkaat fyysiset mitat. Verkkosivusto määrittelee hänen heikkouksiksi terävyyden puutteen maalintekopaikoissa sekä ”laput silmillä” pelaamisen, jolloin Pacioretty ei aina huomaa varoa vastustajia. Hänen kausipalkkansa on seitsemän miljoonaa Yhdysvaltain dollaria. Sopimus Hurricanesin kanssa on voimassa kauden 2022–2023 loppuun saakka.
Seuraura
Pacioretty kävi lukion kotikaupungissaan New Canaanissa, jonka jälkeen hän vietti vuodet 2004–2006 Taft Schoolissa. Kaudeksi 2006–2007 Pacioretty siirtyi USHL-joukkue Sioux City Musketeersiin, joka varasi hänet 18. pelaajana vuonna 2005. Hän oli Philip DeSimonen jälkeen joukkueen toiseksi paras pistemies tehoilla 21+42=63. Pacioretty jakoi USHL:n pistepörssin kymmenennen sijan kolmen muun pelaajan kanssa. Hänet valittiin kauden päätteeksi liigan vuoden tulokkaaksi ja tulokkaiden tähdistökentälliseen. Pacioretty pelasi myös USHL:n tähdistöottelussa. NHL-joukkue Montréal Canadiens varasi hänet ensimmäisellä kierroksella 22. pelaajana kesällä 2007. Kaudeksi 2007–2008 Pacioretty siirtyi Michiganin yliopistojoukkueeseen. Hän voitti CCHA:n mestaruuden, voitti sarjan vuoden tulokkuuden ja valittiin tulokkaiden tähdistökentälliseen.
Anton von Arco auf Valley
Arco auf Valley oli vahva nationalisti ja osaksi juutalaisesta taustastaan huolimatta antisemitistisesti asennoitunut. Häntä ei kelpuutettu Thule-seuran jäseneksi.
Desire Oparanozie
Oparanozie edustaa ranskalaisseura Guingampia.
Attack of the A.L. People
Yhtye julkaisi levystä uudelleennauhoitetun version vuonna 2014 nimellä ”Revenge of The A.L people”.
Josip Broz Tito
Lapsuus- ja nuoruusvuodet
Tito syntyi kroaatti-isän ja sloveeniäidin seitsenlapsiseen perheeseen. Hän kävi alakoulun Kumrovecissa, ja valmistui koulusta vuonna 1905. Broz alkoi työskennellä lukkosepän apulaisena Zagrebissa, ja päätyi lukkosepän oppiin vuonna 1907. Broz liittyi metallialan työläisten ammattiliittoon ja sosiaalidemokraattisen puolueen jäseneksi vuonna 1910. Hän työskenteli lyhyehköjä jaksoja Kamnikissa, Sloveniassa ja Böömissä sekä Saksassa Münchenissä ja Benzin autotehtaalla Mannheimissa. Myöhemmin hän siirtyi Itävaltaan Daimlerin autotehtaan testiajajaksi.
Jugoslavian johtajana
Kommunistipartisaanien ja Neuvostoliiton otettua vallan Jugoslaviassa Tito muodosti 7. maaliskuuta 1945 kokoomushallituksen, jossa Šubašić toimi ulkoministerinä. Hallitus myötäili vahvasti ulkopolitiikassaan Neuvostoliiton politiikkaa ja solmi muun muassa huhtikuussa 1945 Neuvostoliiton kanssa 20-vuotisen ystävyyssopimuksen. Šubašić oli hallituksessa lokakuuhun 1945, jolloin ristiriidat Titon johtamien kommunistien kanssa kävivät hänelle mahdottomiksi ratkaista.
Titon omavaraisuutta korostanut linja suututti entisen suojelijan Stalinin. Neuvostoliitto oli pyrkinyt tekemään Jugoslaviasta itsestään riippuvaisen yksipuolistamalla maan talouden, mutta Tito lakkautti yhteisyritykset Stalinin aikeet ymmärrettyään. Maa erotettiin Kominformista vuonna 1948. Jugoslavian johtajana Tito tyrehdytti aikaisemmin serbijohtoisessa Jugoslaviassa kyteneet kansallisen itsemääräämisoikeuden vaatimukset kaikki slaavilaiset väestöryhmät huomioineella vallanjakopolitiikallaan ja myös pienempien väestöryhmien oman kulttuurin edistämistä tuettiin. Toisaalta Jugoslaviaa vastustavia kansallismielisiä pyrkimyksiä ei kuitenkaan sallittu.
Titon sotilasarvo oli vuodesta 1943 Jugoslavian marsalkka, korkein sotilasarvo, jota ei koskaan myönnetty kenellekään toiselle.
Olof Rudbeck (vanhempi)
right|thumb|250px|Olof Rudbeck vanhempi Olof Rudbeck vanhempi, myös Olaus Rudbeckius oli ruotsalainen tiedemies ja tietokirjailija, Uppsalan yliopiston lääketieteen professori ja jonkin aikaa yliopiston rehtori. Hän oli piispa Johannes Rudbeckiuksen poika ja kasvitieteilijä Olof Rudbeck nuoremman isä. Parhaiten hänet tunnetaan toisaalta anatomiaa, toisaalta kielitiedettä koskevista tutkimustuloksistaan. Hän perusti myös Uppsalan kasvitieteellisen puutarhan, jonka nimi aluksi olikin Rudbeckin puutarha, mutta myöhemmin se nimettiin uudestaan hänen poikansa oppilaan Carl von Linnén mukaan.
Moto (Prätkähiiret)
Hahmo
Kuten muut "veljensä", myös Moto haavoittui pahasti Marsissa käydyssä sodassa. Hän menetti oikean kätensä, vasemman silmänsä ja palan oikeanpuoleisesta etuhampaastaan. Tohtori Nuikki asensi hänelle robottimaisen käden, jossa on laserase. Nuikin tarkoitus oli tehdä Motosta, Turbosta ja Vinskistä parhaat sotilaat plutolaisille, mutta he onnistuivat karkaamaan. Koska he pakenivat, ei Nuikki ehtinyt asentaa Motolle tämän toista silmää ja sen takia hänellä on silmälappu. Nuikin säädöksien takia Moton oikean puoleinen silmä alkaa hehkua, kun hän suuttuu.
Moton moottoripyörä
Moton ensimmäinen moottoripyörä oli kaksipyöräinen, johon on asennettu useita erikoisuuksia, joita normaalissa prätkässä ei ole. Se sisältää useita laseraseita, rakettimoottorit, köyden ja tekoälyn, jonka avulla se pystyy tulemaan omistajansa luoksen, kun sitä kutsutaan. Vuoden 2006 sarjassa Moton uudistettu prätkä on kolmipyöräinen.
Martin Freeman
Yksityiselämä
Freemanilla on kaksi lasta näyttelijä Amanda Abbingtonin kanssa. He olivat avoliitossa 2000–2016. Koomikko Sacha Baron Cohen on Freemanin hyvä ystävä, ja hän näyttäytyikin tämän elokuvassa Ali G Indahouse (2002). Freeman on kasvissyöjä ja uskonnoltaan katolilainen.
Sanity Obscure
Vastaanotto ja perintö
Vuonna 2010 HM-lehti sijoitti Sanity Obscuren 42. sijalle 100 kaikkien aikojen parasta kristillistä rockalbumia -listallaan perusteenaan: "Kun kristityt tekevät taidetta, joka tekee vaikutuksen ihmisiin luovuudellaan, taidollaan ja erinomaisuudellaan - no, eikö näin pitäisikin olla, kun ihmisillä on suhde Luojaan? Sanity Obscure – hyvä esimerkki.” Elokuussa 2010 lehden kylkiäisessä, Heaven's Metal -fanzinessa Sanity Obscure sijoitettiin 10. sijalle 100 kaikkien aikojen parasta kristillistä metallialbumia -listalla. Toimittaja Beck kirjoitti, että "yksikään toinen albumi ei ole tasaväkisesti yhtä tekninen ja raaka kuin Sanity Obscure."
Francisca Ordega
pienoiskuva|Francisca Ordega Francisca Ordega (s. 19. lokakuuta 1993) on nigerialainen jalkapalloilija. Hän on pelipaikaltaan hyökkääjä. Hän on kuulunut Nigerian naisten maajoukkueeseen vuosien 2011, 2015 ja 2019 MM-kilpailuissa.
Etelä-Pohjanmaan Pankki
Etelä-Pohjanmaan Pankki Oy oli suomalainen Etelä-Pohjanmaalla Lapualla vuosina 1928–1931 toiminut liikepankki. Pankki teki vararikon 1931, jolloin sen tallettajat menettivät 23,8 % talletuksistaan. Pankki oli maksanut tallettajille huomattavasti korkeampaa korkoa kuin muut pankit.
Pankin johtajina toimivat muun muassa kunnallisneuvos ja Maalaisliiton kansanedustaja Oskari Lahdensuo vuonna 1929 sekä Lapuan entinen nimismies Yrjö Nikula. Nikula toimi myös Lapuan liikkeen piirissä Aktivisti-lehden taloudenhoitajana ja vastaavana toimittajana. Hän oli järjestämässä vaasalaisen Työn Äänen kirjapainon tuhoamista 28. maaliskuuta 1930.
Le avventure straordinarissime di Saturnino Farandola
thumb|thumbtime=1|upright=1.5|Le avventure straordinarissime di Saturnino Farandola thumb|250px|Saturnino Farandola ja Mysora sukellusretkellä valtameren pohjassa. thumb|250px|Pohjois-Amerikassa Saturnino viettää yönsä Majavapoliksessa. thumb|250px|Elokuva huipentuu pahvikulisseissa savukoneen avulla käytyyn ilmapallotaisteluun. Le avventure straordinarissime di Saturnino Farandola (”Saturnino Farandolan ihmeelliset seikkailut”) on vuonna 1913 valmistunut italialainen mykkäelokuva. Tieteisfiktion aineksia sisältävä seikkailuelokuva perustuu Albert Robidan romaaniin. Sen pääosaa Saturnino Farandolaa esittää Marcel Fabre, joka on myös ohjannut elokuvan Luigi Maggin avustuksella.
Tuotanto ja teema
Le avventure straordinarissime di Saturnino Farandola perustuu myös kirjankuvittajana tunnetun ranskalaisen Albert Robidan seikkailuromaaniin Voyages très extraordinaires de Saturnin Farandoul dans les 5 ou 6 parties du monde et dans tous les pays connus et même inconnus de M. Jules Verne (”Saturnin Farandoulin erittäin ihmeelliset matkat viidessä tai kuudessa maanosassa ja kaikissa herra Jules Vernen tuntemissa ja jopa hänelle tuntemattomissa maissa”, 1879–1880). Torinolaisen Ambrosio Filmin tuottaman elokuvan on Luigi Maggin avustuksella ohjannut Marcel Fabre, joka esittää myös pääroolia.
Touchstone Pictures
thumb|250px|Touchstone Picturesin logo Touchstone Pictures (tunnetaan myös nimellä Touchstone Films) oli The Walt Disney Companyn elokuvadivisioona. Sen julkaisut on yleensä enemmän suunnattu aikuisille kuin Disneyn omat tuotannot, vaikkakin jotkut Touchstonen elokuvat, kuten Kuka viritti ansan, Roger Rabbit? (1988) ja Painajainen ennen joulua (1993), ottivat askeleen Disneyn tyylisuuntaan. Touchstonella oli myös televisiotuotanto-osasto, Touchstone Television.
Orquestra Nacional Clàssica d’Andorra
thumb|ONCA esiintymässä [[Sant Cugat del Vallèsissa.]] Orquestra Nacional Clàssica d’Andorra (ONCA) on andorralainen taidemusiikin orkesteri. Se perustettiin vuonna 1992 jousiorkesterina, mutta se siirtyi vuonna 2006 soittamaan laajemmin taidemuisiikkia. Sitä hallinnoi Andorran hallituksen ja Crèdit Andorrà -säätiön perustama ONCA Foundation.
Minnesota Lynx
Runkosarja- ja pudotuspelimenestys
Vuonna 2003 Lynxin uudeksi valmentajaksi palkattiin Suzie McConnell-Serio, joka johdatti seuran heti ensimmäisellä päävalmentajakaudellaan pudotuspeleihin. Lynx voitti kaudella 2003 18 runkosarjaottelua 34:stä ja pääsi näin jatkopeleihin konferenssinsa neljäntenä ja viimeisenä seurana. Se kohtasi pudotuspelien ensimmäisellä kierroksella hallitsevan mestarin Los Angeles Sparksin, joka oli vahvempi voitoin 2–1. Seura eteni pudotuspeleihin myös seuraavalla kaudella, jolla se saavutti saman voittoprosentin kuin edelliskautena (52,9; 18 voittoa ja 16 tappiota). Sen kohtalona oli kuitenkin jälleen pudota pudotuspelien ensimmäisellä kierroksella, kun tuleva mestari Seattle Storm voitti ottelusarjan suoraan kahdessa ottelussa.
Inger Aufles
Inger Reidun Aufles (s. 29. toukokuuta 1941 Valldal) on norjalainen maastohiihdon olympiavoittaja. Hän voitti urallaan yhteensä kolme olympiamitalia, yhden kullan lisäksi kaksi pronssia. Grenoblessa 1968 hän voitti kultaa 3 × 5 kilometrin viestissä ja pronssia 10 kilometrin henkilökohtaisessa kilpailussa sekä sijoittui 5 kilometrin henkilökohtaisessa kilpailussa seitsemänneksi. Neljä vuotta myöhemmin Sapporossa hän sai vielä pronssia 3 × 5 kilometrin viestissä sekä sijoittui 12:nneksi niin viidellä kuin kymmenelläkin kilometrillä. Uransa ainoan MM-mitalin, hopeisen, hän sai vuoden 1966 kisojen viestissä.
Radio Patmos
Radio Patmos on suomalainen kristillinen radiokanava, jonka omistaa Patmos Lähetyssäätiö. Radio Patmos kuuluu internetissä sekä pitkä- ja lyhytaikaisilla toimiluvilla radiossa. Pitkäaikainen ohjelmistolupa on voimassa 1. lokakuuta 2016 alkaen. Ohjelmistolupa on voimassa vuoden 2029 loppuun. Lyhytaikainen lupa on voimassa 1.10.2020 – 31.12.2020. Elokuussa 2021 kuuluvuusalue laajeni Lappeenrantaan. Lokakuussa 2022 Radio Patmos sai toimiluvan Jyväskylään, Lapualle ja Sotkamoon.
Radio Patmos on ei-kaupallinen kanava eli se ei myy ohjelma- tai mainosaikaa ja toimii lahjoitusvaroin. Kanavalla on Helsingin Haagassa syksyllä 2016 rakennettu moderni digitaalinen studio ja lähettämö.
Kanavan ohjelmisto koostuu ajankohtaisesta hengellisistä ohjelmista, haastatteluista, paneelikeskusteluista, raamattuopetuksesta ja musiikista. Kanavan muita vakioaiheita ovat lähetystyö ja Israel.
Leo Meller on Radio Patmoksen päätoimittaja.
Vladimir Parfenovitš
Vladimir Vladimirovitš Parfenovitš (, ; s. 2. joulukuuta 1958 Minsk, Valko-Venäjän SNT, Neuvostoliitto, nykyinen Valko-Venäjä) on neuvostoliittolainen ratameloja ja valkovenäläinen poliitikko sekä lajin olympiavoittaja.
Roy Dotrice
Roy Dotrice (26. toukokuuta 1923 Guernsey – 16. lokakuuta 2017 Lontoo ) oli brittiläinen näyttelijä.
Ryan Shay
Ryan Shay (4. toukokuuta 1979 Ypsilanti, Michigan, Yhdysvallat – 3. marraskuuta 2007) oli yhdysvaltalainen kestävyysjuoksija. Hän kuoli 28-vuotiaana maratonkilpailussa New Yorkissa.
Shay oli viisinkertainen Yhdysvaltain mestari eri kestävyysjuoksumatkoilla. Puolimaratonin maailmanmestaruuskilpailuissa vuonna 2005 hän sijoittui viidenneksitoista. Hän osallistui myös Pariisin MM-kisoihin 2003 ja kahdesti maastojuoksun MM-kisoihin.
Giles
Giles voi tarkoittaa seuraavia:
Hervannan metsäsurma
Poliisitutkinta
Surman jälkeen poliisi suoritti usean päivän ajan maastoetsintöjä tekopaikan läheisyydessä. Poliisilla oli käytössään metallinilmaisimet, minkä lisäksi se sai apua puolustusvoimilta. Näköhavaintoja pyydettiin erityisesti Näyttelijäpuistosta kohti Näyttelijänkatua noin kello 13 juosseesta tummahiuksisesta miehestä, jolla ei ollut yllään lenkkivarustusta. Poliisi piti mahdollisena, että tekijä oli saattanut juosta TKL:n linjalla 30 kulkevaan bussiin. Kuulusteluja tehtiin siksi bussinkuljettajille, jotka olivat olleet surman sattuessa lähistöllä.
Hubert Beuve-Méry
Beuve-Méry kirjoitti Esprit-lehdessä vuonna 1941 artikkelin aiheesta "Kansalliset vallankumoukset, inhimillinen vallankumous". Kirjoituksessaan hän julisti: "Vallankumous vaatii johtajan, päälliköitä, joukkoja, uskon tai myytin. Kansallisella vallankumouksella on johtajansa ja hänen ansiostaan sillä on myös toimintapolitiikkansa suuret linjat. Mutta sille etsitään vielä päälliköitä". Kansallisella vallankumouksella Beuve-Méry tarkoitti Wichyn hallituksen toimintaohjelmaa ja sen ajankohdan analyysia.
Maihinnousun jälkeen
Beuve-Mérylle myönnettiin vuonna 1972 Vapauden kultainen kynä.
Juhani Niemelä
Ura
Niemelän tähänastisen elokuvauran ainoa päärooli on ollut Veikko Aaltosen westernmäisessä, mutta nykyaikaan sijoittuvassa trillerissä Tilinteko (1987). Siinä Niemelä näytteli vähäeleistä kostajaa, joka saapuu pieneen kaupunkiin vaatimaan petollista toveriaan (Esko Nikkari) tilille.
Islanninlammaskoira
Alkuperä
Islanninlammaskoiran historia alkaa 800-luvun lopulta, jolloin ensimmäiset viikingit muuttivat Islantiin tuoden koiria mukanaan. Islanninlammaskoirista muokkautui aikojen saatossa sopiva Islannin ankariin oloihin ja koiralta vaadittuihin tehtäviin. Islanninlammaskoiraa on käytetty alkuajoista lähtien paimennuksessa sekä ilmoittavana vahtikoirana. Rodun edustajat ovat sinnikkäitä ja kestäviä työskentelijöitä. Koska islanninlammaskoira käyttää haukkua paimennuksessa ja ilmoittaa edelleen reviirilleen tulijat haukkumalla, rotu on melkoisen haukkuherkkä. Rotu on kasvattanut suosiotaan myös seura- ja harrastekoirana.
Farmarin tytär
Loretta Young sai pääosasuorituksestaan parhaan naispääosan Oscar-palkinnon. Charles Bickford oli lisäksi ehdolla parhaasta miessivuosasta.
Orion (yritys)
Lääkeliiketoiminta
Orion kehittää ja tuottaa alkuperälääkkeitä sekä ihmis- että eläinkäyttöön. Alkuperälääkkeet-tulosyksikkö vastaa Orionin ihmiskäyttöön tarkoitetuista patentoiduista alkuperälääkkeistä. Alkuperälääkkeet on Orionin lääkeliiketoiminnan suurin tulosyksikkö. Alkuperälääkkeiden toiminta jakautuu kolmelle terapia-alueelle: keskushermostosairaudet, syöpäsairaudet ja tehohoito sekä Easyhaler-laitteeseen kehitetyt keuhkolääkkeet.
Yijing
Yijingin alkuperä
Yijingin sanotaan kehittyneen nykyisin tunnettuun muotoonsa Zhou-dynastian aattona. Perinteen mukaan Zhou-dynastian perustajan isä Wenwang (周文王 Zhōu Wénwáng = Zhoun kuningas Wen, 1099–1050 eaa.) ollessaan Shangin kuninkaan vankina asetti Yijingin ennusmerkit nykyisin tunnettuun järjestykseen. Hän kirjoitti heksagrammien selitykset (卦辭 guàcí). Siksi kirjan ydintä kutsutaan myös nimellä Zhouyi (周易 Zhoun muutokset). Kirjan heksagrammit on järjestetty kuvaamaan Shang-dynastian kukistumista ja Zhou-dynastian valtaannousua.
Gilgameš
thumb|275px|Nuolenpääkirjoituksella kirjoitettu vedenpaisumuskertomus, joka on osa Gilgameš-tarua.
D’Artagnan
D'Artagnan kirjallisuuden hahmona
Kaksintaistelujen aikana hän tajuaa haastaneensa erottamattomat ystävykset, jotka toimivat toinen toistensa sekundantteina. Hän ei ehdi miekkailla kovin kauan ensimmäisen kanssa, kun kardinaalin miehet tulevat haastamaan riitaa ja kaikki neljä asettuvat heitä vastaan. Yhteinen vastustaja saa miehet unohtamaan keskenäiset kinansa ja d'Artagnan oppii tuntemaan muskettisoturit lempinimillä Aramis, Porthos ja Athos. Jokaisella heistä on oma syynsä pitää todellinen nimensä salassa.
Sigtunan kunta
Alueella sijaitsee Arlandan lentoasema. Yli 75 % kunnan asukkaista asuu alle 25 %:lla kunnan pinta-alasta. Yli puolet kunnan pinta-alasta sijaitsee Arlandan lentokentän melualueella, mikä on johtanut rakentamisrajoituksiin.
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Kunnallisvaaleissa Sigtunan kunta on jaettu seuraaviin vaalipiireihin:
Yhdysvaltain presidentinvaalit 1992
Demokraatit
Clinton valitsi varapresidenttiehdokkaakseen Tennesseen senaattori Al Goren. Päätös oli erikoinen, sillä molemmat ehdokkaista olivat kotoisin maan eteläisistä osavaltioista, mutta Gore oli keskustalaisena ja Persianlahden sotaa kannattaneena sopiva lisä Clintonin aisapariksi.